На основу члана 36. Закона о превозу терета у друмском саобраћају („Службени гласник РСˮ, бр. 68/15 и 41/18) и члана 42. став 1. Закона о Влади („Службени гласник РСˮ, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

УРЕДБУ

О ИЗМЕНАМА И ДОПУНАМА УРЕДБЕ

О РАСПОДЕЛИ СТРАНИХ ДОЗВОЛА ЗА МЕЂУНАРОДНИ ПРЕВОЗ ТЕРЕТА

Члан 1.

У Уредби о расподели страних дозвола за међународни превоз терета („Службени гласник РСˮ, бр. 111/22, 144/22 и 25/23), у члану 6. тачка 6) после речи: „CEMT дозвола,ˮ додају се речи: „односно појединачних некритичних дозвола у фиксном делу појединачног плана након расподеле CEMT дозволе за коју не постоји територијално ограничење једне или више државаˮ.

Члан 2.

У члану 8. став 1. после речи: „у возном парку превозникаˮ додају се речи: „у тренутку коришћења дозволеˮ.

Члан 3.

У члану 12. став 3. после речи: „из члана 5.ˮ додају се речи: „и члана 24. став 14.ˮ.

Члан 4.

У члану 16. став 6. после речи: „Министарство може доделити превознику CEMT дозволу изˮ додају се речи: „променљивог дела планаˮ.

У ставу 7. после речи: „Министарство може доделити превознику другу CEMT дозволуˮ додају се речи: „из променљивог дела плана неког другог контингентаˮ.

Члан 5.

У члану 17. став 3. после речи: „За доделу CEMT и временске дозволеˮ додају се речи: „из става 1. овог члана, осим у случајевима из члана 16. ст. 6. и 7. ове уредбе,ˮ.

Члан 6.

У члану 18. став 1. речи: „се том превознику увећаваˮ замењују се речима: „том превознику не увећава сеˮ.

Став 2. брише се.

Досадашњи ст. 3. и 4. постају ст. 2. и 3.

У досадашњем ставу 4. који постаје став 3. тачка 2) брише се.

После става 3. додају се ст. 4-6. који гласе:

„Временске, односно CEMT дозволе се не преузимају у текућој и наредне две године у случају да се на основу службених евиденција из члана 28. ове уредбе утврди да је превозник раздужио CEMT дозволу, копију листа из дневника путовања CEMT дозволе, временску или појединачну дозволу за коју се утврди да је фалсификат или надлежни орган друге државе достави CEMT дозволу, копију листа из дневника путовања CEMT дозволе, временску или појединачну дозволу за коју се утврди да је фалсификат, односно ако се за CEMT дозволу, копију листа из дневника путовања CEMT дозволе, временску или појединачну дозволу утврди да није додељена превознику или у случају да превозник поднесе захтев за раздужење CEMT дозволе, копије листа из дневника путовања CEMT дозволе, временску или појединачну дозволу коју је већ раздужио.

У случају из става 3. тачка 3) и става 4. овог члана Министарство доноси решење o непреузимању временских и ЦЕМТ дозвола.

Решење из става 5. овог члана је коначно.ˮ

Члан 7.

У члану 21. став 6. брише се.

Досадашњи став 7. постаје став 6.

Члан 8.

У члану 24. став 5. тачка 1) речи: „из тогˮ замењују се речима: „узимајући у обзир преостали временски период до истека важности прелиминарног, односно коначногˮ.

У тачки 2) речи: „из тогˮ замењују се речима: „узимајући у обзир преостали временски период до истека важности прелиминарног, односно коначногˮ.

У тачки 3) речи: „из тогˮ замењују се речима: „узимајући у обзир преостали временски период до истека важности прелиминарног, односно коначногˮ.

У тачки 4) речи: „из тогˮ замењују се речима: „узимајући у обзир преостали временски период до истека важности прелиминарног, односно коначногˮ.

У тачки 5) речи: „из тогˮ замењују се речима: „узимајући у обзир преостали временски период до истека важности прелиминарног, односно коначногˮ.

У ставу 8. запета и речи: „у случају преузимања дозволе из става 5. тач. 1)–3) овог чланаˮ бришу се.

У ставу 11. речи: „посебно образложеногˮ бришу се, а речи: „раздужења дозвола на начин из члана 28. ове уредбеˮ замењују се речима: „враћања искоришћених појединачних дозвола у електронском облику применом апликације за електронско пословање са превозницимаˮ.

У ставу 13. после речи: „дозвола из члана 28. став 3. ове уредбе,ˮ додају се речи: „осим враћене неискоришћене, али неоверене критичне дозволеˮ.

После става 13. додаје се нови став 14. који гласи:

„Враћену неискоришћену, али неоверену критичну дозволу, министарство може поново доделити превознику, који је преузео дозволе из утврђеног појединачног плана расподеле за текућу годину из овог контингента или превознику који нема утврђени појединачни план из контингента коме припада та дозвола, под условом из члана 5. став 3. ове уредбе.ˮ

Досасадшњи ст. 14. и 15. постају ст. 15. и 16.

У досадашњем ставу 15. који постаје став 16. тачка 3) брише се.

У тачки 4) речи: „обавештење о непреузимањуˮ замењују се речима: „дана достављања решења о одузимањуˮ, а речи: „18. став 4.ˮ замењују се речима: „28. став 10.ˮ.

После тачке 6) додаје се тачка 6а) која гласи:

„6а) Ако превозник не поступи у складу са чланом 28. став 9. ове уредбе, до тренутка достављања примерка копије листа из дневника путовања CEMT, односно временске дозволе, односно извештаја о обављеним превозима CEMT, односно временском дозволом.ˮ.

После досадашњег става 15. који постаје став 16. додају се ст. 17-19. који гласе:

„Појединачне дозволе се не преузимају у текућој и наредне две године у случају да се на основу службених евиденција из члана 28. ове уредбе утврди да је превозник раздужио CEMT дозволу, копију листа из дневника путовања CEMT дозволе, временску или појединачну дозволу за коју се утврди да је фалсификат или надлежни орган друге државе достави CEMT дозволу, копију листа из дневника путовања CEMT дозволе, временску или појединачну дозволу за коју се утврди да је фалсификат, односно ако се за CEMT дозволу, копију листа из дневника путовања CEMT дозволе, временску или појединачну дозволу утврди да није додељена превознику или у случају да превозник поднесе захтев за раздужење CEMT дозволе, копије листа из дневника путовања CEMT дозволе, временске или појединачне дозволе коју је већ раздужио.

У случају из става 16. тачка 4) и става 17. овог члана Министарство доноси решење o непреузимању појединачних дозвола.

Решење из става 18. овог члана је коначно.ˮ

Члан 9.

У члану 25. став 1. после речи: „из члана 5.ˮ додају се речи: „и члана 24. став 14.ˮ

Члан 10.

У члану 27. после речи: „дозволе из фонда 3%ˮ додаје се запета и речи: „враћене неискоришћене, али неоверене критичне појединачне дозволеˮ.

Члан 11.

Члан 28. став 1. мења се и гласи:

„У поступку вођења службене евиденције о коришћењу појединачних дозвола Министарство користи податке достављене у папирном или електронском облику о обављеним превозима и искоришћеним појединачним дозволама, односно у електронском облику о обављеним превозима CEMT и временским дозволама (у даљем тексту: службена електронска евиденција) добијене кроз дефинисане процедуре размене података са међународним организацијама и надлежним органима у Републици Србији и начинима верификације размењених података, применом софтверске апликације за електронско пословање са превозницима.ˮ

У ставу 3. тачка на крају реченице замењују се запетом и додају се речи: „док се евиденција враћених неискоришћених али неоверених појединачних дозвола, сачињава једном недељно и објављује на званичној интернет презентацији Министарства.ˮ

У ставу 6. после речи: „у папирном или електронском облику,ˮ додају се речи: „у случају искоришћених, као и неискоришћених али неоверених појединачних дозвола,ˮ.

У ставу 9. после речи: „дневника путовања CEMTˮ додаје се запета, а речи: „и временских дозволаˮ замењују се речима: „односно извештај о обављеним превозима CEMT, односно временском дозволом, претходно унет путем службене електронске евиденције из става 1. овог члана,ˮ.

У ставу 10. тачка 4) мења се и гласи:

„4) У случају да се на основу службених евиденција из овог члана утврди да је превозник раздужио CEMT дозволу, копију листа из дневника путовања CEMT дозволе, временску или појединачну дозволу за коју се утврди да је фалсификат или надлежни орган друге државе достави CEMT дозволу, копију листа из дневника путовања CEMT дозволе, временску или појединачну дозволу за коју се утврди да је фалсификат, односно ако се за CEMT дозволу, копију листа из дневника путовања CEMT дозволе, временску или појединачну дозволу утврди да није додељена превознику или у случају да превозник поднесе захтев за раздужење CEMT дозволе, копије листа из дневника путовања CEMT дозволе, временске или појединачне дозволе коју је већ раздужио;ˮ.

После става 10. додају се ст. 11-14. који гласе:

„У случају из става 10. тачка 4) овог члана, по основу захтева превозника из члана 22. ст. 1, 3. и 4. ове уредбе, неће се утврђивати појединачни план расподеле у наредне две године.

У случају из става 10. тач. 3)-5) овог члана Министарство доноси решење o враћању CEMT, односно временске дозволе.

У случају из става 11. овог члана Министарство доноси решење o неутврђивању појединачног плана расподеле у наредне две године.

Решења из ст. 12. и 13. овог члана су коначна.ˮ

Члан 12.

У члану 32. став 1. речи: „5. априла 2024. годинеˮ замењују се речима: „обезбеђивања техничких услова за електронски пријем захтева.ˮ

У ставу 2. речи: „Од 6. априла 2024. годинеˮ замењују се речима: „Након обезбеђивања техничких услова за електронски пријем захтева,ˮ.

Члан 13.

У члану 33. додаје се став 2. који гласи:

„Одредбе члана 17. став 3. и члана 18. став 1. ове уредбе не примењују се приликом утврђивања плана расподеле за 2025. годину.ˮ

Члан 14.

Овај уредба ступа на снагу осмог дана од дана објављивања у „Службеном гласнику Републике Србије”.

05 Број: 110-12608/2024

У Београду, 20. децембра 2024. године

В Л А Д А

ПРЕДСЕДНИК

Милош Вучевић, с.р